Fil 4:3 Bly wees is die grondtoon van die ware geloof. Dankbaar en daarom bly dat die Vader Christus gestuur het om ons sondes te dra en weg te dra. Christus het so vir die gelowiges God se genade verdien. Wie so in geloof leef, begin ook 'n ander houding teenoor die mense rondom hom inneem. As jy raaksien dat ook jy God se genade nodig het. As jy begin raaksien dat jy vergifnis nodig het terwyl je God se oordeel verdien het, raak jy verwonderd oor God se liefde. Hoe is dit moontlik dat ek in God se genade en sorg mag deel! Dit beteken dat ek van God se genade, van Sy onverdiende vriendelijkheid leef. Ek het verdien dat die HERE na my kyk met oë wat Sy toorn uitstraal pleks vriendelikheid en genade. Nogtans het Hy Christus gestuur as my Verlosser. Wonder van genade!
Dan het ek myself as sondaar leer ken en God se onverdiende vriendelikheid. Daarom voel ek my nie beter as ander nie. Dit is die Gees wat ons daarom oproep om juis by alle mense as vriendelik bekend te staan. Vriendelikheid wat voortkom uit die wonder van God se genade. Hier sien 'n mens ook raak hoe God se genade mense verander. Jy bly nie jouself as God se genade in jou lewe inkom nie. Jy verander. Jy word 'n mens ondanks alle sondige gebrekkigheid wat juis wil verander en al meer na die mense rondom jou wil uitstraal wie die HERE is. Om hulle so te nooi om ook by Christus te wil behoort. Laat ons nie 'n belemmering vir ander wees om tot Christus te kom nie maar juis 'n uitnodiging deur die manier waarop met ander mense leef.